|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/6

URBROJ: 2170-30-24-1

Omišalj, 16. siječnja 2024.

**PREDMET: Savjetovanje sa zainteresiranom javnošću o Nacrtu odluke o izmjenama i dopunama Odluke o nagrađivanju i stipendiranju sportaša s područja općine Omišalj**

 Općinsko vijeće Općine Omišalj na sjednici održanoj 13. travnja 2022. godine usvojilo je Odluku o nagrađivanju i stipendiranju sportaša s područja općine Omišalj („Službene novine Primorsko-goranske županije“ broj 12/22, dalje u tekstu: Odluka).

 Nacrtom odluke o izmjenama i dopunama Odluke o nagrađivanju i stipendiranju sportaša s područja općine Omišalj pojedine odredbe Odluke revidirane su zbog bolje primjene iste te je izvršena konverzija iznosa novčanih nagrada iz kune u euro.

 Temeljem članka 11. Zakona o pravu na pristup informacijama („Narodne novine“ broj 25/13 i 85/15), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost sa predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

 **Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **sonja.cubranic@omisalj.hr**

 **Savjetovanje o nacrtu Prijedloga odluke otvoreno je do 15. veljače 2024. godine.**

 Po završetku Savjetovanja, svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima kao i razlozima neprihvaćanja i to Izvješće bit će objavljeno na ovoj stranici.

Općina Omišalj

***-nacrt-***

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) članaka 13 i 33. Statuta Općine Omišalj (“Službene novine Primorsko-goranske županije” broj 5/21), Općinsko vijeće Općine Omišalj na \_ sjednici održanoj \_\_\_\_\_\_ godine, donijelo je

**O D L U K U**

**o izmjenama i dopunama Odluke o nagrađivanju i stipendiranju sportaša s područja općine Omišalj**

**Članak 1.**

U Odluci o nagrađivanju i stipendiranju sportaša s područja općine Omišalj („Službene novine Primorsko-goranske županije“ broj 12/22, dalje u tekstu: Odluka) u članku 3. stavku 2. točki 3. iza riječi „prvenstvima u“ dodaje se tekst koji glasi:

„a) olimpijskim i paraolimpijskim sportovima i disciplinama i u olimpijskim sportovima i disciplinama za gluhe te

b) u neolimpijskim i neparaolimpijskim sportovima i disciplinama i u neolimpijskim sportovima i disciplinama za gluhe.“

U stavku 2. točki 4. Odluke, iza riječi „prvenstvima u“ dodaje se tekst koji glasi:

„a) olimpijskim i paraolimpijskim sportovima i disciplinama i u olimpijskim sportovima i disciplinama za gluhe te b) u neolimpijskim i neparaolimpijskim sportovima i disciplinama i u neolimpijskim sportovima i disciplinama za gluhe.“

U članku 3. stavak 4. Odluke briše se.

**Članak 2.**

Članak 5. Odluke mijenja se i glasi:

„Visina novčane nagrade ovisi o postignutom rezultatu za pojedinačni, odnosno ekipni plasman:

1. Olimpijske igre:
* za osvojeno 1. mjesto 1.200,00 eura
* za osvojeno 2. mjesto 1.070,00 eura
* za osvojeno 3. mjesto 930,00 eura
* za sudjelovanje 140,00 eura
1. Svjetska i europska prvenstva:
* za osvojeno 1. mjesto 800,00 eura
* za osvojeno 2. mjesto 670,00 eura
* za osvojeno 3. mjesto 540,00 eura
1. Državno prvenstvo:
* za osvojeno 1. mjesto 400,00 eura
* za osvojeno 2. mjesto 270,00 eura
* za osvojeno 3. mjesto 140,00 eura.“

**Članak 3.**

U članku 8. stavku 2. Odluke u prvoj alineji broj i riječ:“10.800,00 kuna“ mijenjaju se i glase: „1.440,00 eura“.

U članku 8. stavku 2. Odluke u drugoj alineji broj i riječ:“8.400,00 kuna“ mijenjaju se i glase: „1.116,00 eura“.

U članku 8. stavku 2. Odluke u trećoj alineji broj i riječ:“6.000,00 kuna“ mijenjaju se i glase: „804,00 eura“.

**Članak 4.**

Ova Odluka stupa na snagu osmog dana od dana objave u „Službenim novinama Primorsko-goranske županije“.